**Н А Р О Д Н О Ч И Т А Л И Щ Е „И З Г Р Е В 1 9 5 2”С Е Л О Е Н Ч Е Ц О Б Щ И Н А К Ъ Р Д Ж А ЛИ**

**ОТЧЕТ**

**ЗА ДЕЙНОСТТА НА НЧ „ИЗГРЕВ 1952” ЗА 2020 ГОДИНА**

 **Верни на своя произход и традиция читалищата имат водеща духовна роля в районите си. Читалище „Изгрев”с.Енчец е създадено през 1952 година. Със своята културно – просветна дейност заема голямо място , като развива, обогатява и запазва обичаите и традициите за населението от този край.**

 **Библиотеката е най – важното и любимо място за потребителите на читалището. Основната задача към нашите потребители е да изградим навици и създадем интерес към книгата. Да обновим библиотечния фонд в зависимост от интересите на читателите.Фондът на библиотеката е 5204 тома. Раздадени за прочит 1597 книги. Записани са 69 души читатели, 33-ма, от които са ученици до 14 години. През годината разработихме проект за книги по програма „Българските библиотеки – съвременни центрове за четене и информираност ”, който проект не получи финансова подкрепа по Чл.8 (1)т.6 за абонамент. От години община Кърджали прави абонамент за местния вестник „Арда”. Получаваме и вестник „Кърджали хабер”с подкрепата на читалище „Юмер Лютви”, които се търсят и четат с интерес . И през тази година бяха подготвени витрини и табла по-случай забележителни годишнини и дати ,като:**

* **130 години от рождението на Чудомир /писател,художник, читалищен деец/**
* **215 години от рождението на Ханс Кристиян Андерсен /датски писател майстор на приказката/**
* **100 години от рождението на Валери Петров /поет, драматург/**
* **170 години от рождението на Иван Вазов /поет, писател, драматург/**
* **130 години от рождението на Агата Кристи /писател на криминални романи/**
* **140 години от рождението на Йордан Йовков /писател и драматург/**

**Учениците от Втори клас посетиха библиотеката и се потопиха в чудния свят на книгите. С голям интерес разгледаха цветните книжки с картинки и обещаха да посещават редовно библиотеката и да бъдат „Приятели с книгата”. С учениците от трети и четвърти клас, които по традиция редовно посещават библиотеката за връщане и вземане на нови книжки организирахме четене на детски книжки под наслов „Прочети ми приказка”. Съвместно прочетохме приказката „Житената питка”и стихчета от детската книжка „Шарено писмо”.**

 **В читалището се провеждат и традиционните културни мероприятия. На 21-ви Януари по-случай „Бабин ден” с кутия бонбони и букет цветя посетихме многодетна майка. На 21-ви Февруари по-повод деня на „Майчиния език” съвместно с училището подготвихме специална програма.Читалищния секретар прочете поучителната приказка „ Малкото тоалетно сапунче” на турски, след което присъстващите с голям интерес слушаха приказката преведена на български език. На всеки празник на „Мартеницата” читалищния секретар, по-традиция в ролята на „Баба Марта” върза мартеници на учениците от Първи и Втори класове.Песни и стихове за пролетта и първи март бяха подготвили учениците.Имаше и базар на мартеници с участието на цялото училище.Прескачахме огън за здраве.Направихме и много снимки за спомен. Другият празник, който честваме е 8-ми Март, който празник отбелязваме, с дамско парти с много музика, танци и приятни изненади.**

 **С групите за български народни танци и групата за модерни-диско танци подновихме за кратко време репетициите, но поради световната COVID – 19, преустановихме събиранията. Извънредните мерки на пандемията несъмнено се отрази на нашата библиотечна и читалищна дейност.**

 **По традиция украсихме коледна елха за радост на посетителите.**

**Дата:16.02.2021г. Председател:**

**с.Енчец /А.Бабаева/**

 **Чит.секретар:**

 **/С.Бекир/**